כתב גְעֵז (מכונה גם: "כתב אתיופי", "כתב חבשי"; בגעז: ግዕዝ) הוא כתב הברתי המשמש כיום לכתיבת שפות אתיו-שמיות. בעבר שימש הכתב לכתיבת שפות אתיופיות נוספות, אך רוב השפות שאינן שמיות - בעיקר כושיות, להוציא אגאוית - עברו ליטון (מעבר לכתיבה באותיות לטיניות). הכתב מכונה גם "פידל" ("ፊደል"). הוא נפוץ כיום באתיופיה ובאריתריאה, שטחיה המסורתיים של האימפריה החבשית.
כתב געז הוא בעיקרו כתב הברתי: כל סימן מייצג הברה (בדרך כלל עיצור ותנועה). אולם, בניגוד לכתבים הברתיים טהורים, שבהם לכל הברה סימן נבדל משלה, סימני ההברות בכתב געז מבוססות על צורות בסיס המייצגת עיצורים. עובדה זו מוסברת בתהליך ההיסטורי של התפתחות הכתב: בראשיתו, היה זה כתב עיצורי, וכדי לסמן את התנועות נעשו שינויים קלים בסימני העיצורים. ישנם בלשנים הקוראים לכתב הברתי מעין זה אבּוּגידה, מילה המציינת בגעז את הסידור הדתי של הכתב על פי שמות ארבע האותיות הראשונות בסידור זה (ראו במקטע על סידור הכתב).
אוחזר מתוך "https://he.wikipedia.org/w/index.php?title=כתב_געז&oldid=25323276"